Document ID: 31988R1964

KOMISSION ASETUS (ETY) N:o 1964/88,
annettu 4 päivänä heinäkuuta 1988,
sokerialan kiintiöjärjestelmän soveltamista koskevista yksityiskohtaisista säännöistä annetun asetuksen (ETY) N:o 1443/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81(1), sellaisena kuin se on viimeksi muutettuna asetuksella (ETY) N:o 1107/88(2), ja erityisesti sen 28 artiklan 8 kohdan ja 28 a artiklan 5 kohdan,
ottaa huomioon erityisen poistomaksun käyttöönotosta sokerialalla markkinointivuodeksi 1987/1988 25 päivänä huhtikuuta 1988 annetun neuvoston asetuksen (ETY) N:o 1108/88(3) ja erityisesti sen 1 artiklan 4 kohdan,
sekä katsoo, että
markkinointivuodesta 1988/1989 erityisesti mahdollista lisämaksua soveltamalla täytäntöönpantava sokerin- ja isoglukoosinvalmistajien sekä sokerijuurikkaan- ja sokeriruo'ontuottajien alan täydellinen itserahoitusjärjestelmä edellyttää komission asetuksella (ETY) N:o 1443/82(4), sellaisena kuin se on viimeksi muutettuna asetuksella (ETY) N:o 3819/85(5), vahvistettujen kiintiöjärjestelmän soveltamista koskevien yksityiskohtaisten sääntöjen mukauttamista,
sokerialan yhteisten järjestelyjen yksi ominaispiirre on se, että sokerinvalmistajien ja juurikkaantuottajien välisiä suhteita erityisesti juurikkaiden toimituksen ja maksamisen osalta säännellään alakohtaisin sopimuksin, jotka on laadittu yhteisön oikeudellisen sääntelyn tässä yhteydessä määräämällä tavalla; nämä alakohtaiset sopimukset voivat sisältää yksityiskohtaisia sääntöjä, joita sovellettaessa otetaan huomioon kohdealueen erityisolosuhteet; valmistajilla on oikeus vaatia juurikkaantuottajien osallistumista lisämaksun maksamiseen, minkä vuoksi olisi säädettävä tätä osallistumista koskevien yksityiskohtaisten sääntöjen vahvistamisesta alakohtaisin sopimuksin asetuksen (ETY) N:o 1785/81 28 a artiklan 3 kohdan mukaisesti,
tässä yhteydessä olisi saatettava ajan tasalle ja täydennettävä tiettyjä asetuksen (ETY) N:o 1443/82 säännöksiä, erityisesti tuotantomaksujen vahvistamisessa huomioon otettavien, 25 päivänä maaliskuuta 1986 annetun neuvoston asetuksen (ETY) N:o 1010/86(6), sellaisena kuin se on muutettuna asetuksella (ETY) N:o 1714/88(7), mukaisesti kemianteollisuudessa käytettävien sokerin ja isoglukoosin 60 000 tonnia ylittävien määrien osalta, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1443/82 seuraavasti:
1. Lisätään 4 artiklan 3 kohdan loppuun seuraava:
"3. sanotun kuitenkaan rajoittamatta asetuksen (ETY) N:o 1785/81 24 artiklan 1 a kohdan kolmannen, neljännen ja viidennen alakohdan soveltamista."
2. Korvataan 5 artiklan 5 kohdan ensimmäinen alakohta seuraavasti:
"5. Asetuksen (ETY) N:o 1785/81 28 artiklan 1 kohdan b alakohdassa tarkoitetun määrän toteamiseksi vähennetään
a) yhteisössä suoraan ja käyttäjäteollisuuden jalostuksen jälkeiseen kulutukseen myytyjen sokerin ja isoglukoosin määrien
ja
b) denaturoidun sokerin määrien
ja
c) kolmansista maista jalostettuina tuotteina tuotujen sokerin ja isoglukoosin määrien
yhteismäärästä jalostettuina tuotteina kolmansiin maihin vietyjen sokerin ja isoglukoosin määrät sekä valkoisena sokerina ilmaistujen perustuotteiden kokonaisuudessaan 60 000 tonnia ylittävät määrät, joille neuvoston asetuksen (ETY) N:o 1010/86(1) 1 artiklassa tarkoitetut tuotantotukitodistukset on annettu.
(1) EYVL N:o L 94, 9.4.1986, s. 9"
3. Lisätään 5 artiklan 5 kohtaan kolmas alakohta seuraavasti:
"Asetuksen (ETY) N:o 1785/81 28 artiklan 1 kohdan d alakohdassa tarkoitetun ennakoitavan keskimääräisen tappion laskemiseksi otetaan huomioon myös sellaisten valkoisena sokerina ilmaistujen perustuotteiden kokonaisuudessaan 60 000 tonnia ylittävien määrien tuotantotuet, joille asetuksen (ETY) N:o 1010/86 1 artiklassa tarkoitetut tuotantotukitodistukset on annettu kyseisenä markkinointivuonna."
4. Korvataan 7 artiklan 1 kohta seuraavasti:
"1. Ennen 15 päivää lokakuuta on edellisen vuoden osalta vahvistettava sokerin ja isoglukoosin
a) perustuotantomaksun ja B-maksun määrät;
b) tarvittaessa asetuksen (ETY) N:o 1785/81 28 a artiklan 2 kohdassa tarkoitettu kerroin;
c) neuvoston asetuksen (ETY) N:o 1108/88(2) 1 artiklan 2 kohdassa tarkoitettu kerroin.
(2) EYVL N:o L 110, 29.4.1988, s. 25"
5. Lisätään 7 artiklaan 3 kohta seuraavasti:
"3. Vahvistettaessa kerrointa asetuksen (ETY) N:o 1785/81 28 a artiklan 2 kohdan mukaisesti, jäsenvaltioiden on mainitun kohdan mukaisesti vahvistettava kullekin sokerintuotanto- ja isoglukoosintuotantoyritykselle edellisen vuoden osalta ennen 1 päivää marraskuuta lisämaksu, joka kyseisten valmistajien on maksettava. Tämä maksu peritään samanaikaisesti kuin mainitun markkinointivuoden tuotantomaksujen jäännös.
Jäsenvaltioiden on markkinointivuoden 1987/1988 osalta vahvistettava kullekin sokerintuotanto- ja isoglukoosintuotantoyritykselle ennen 1 päivää marraskuuta 1988 erityinen poistomaksu, joka kyseisten valmistajien on maksettava. Tämä maksu peritään samanaikaisesti kuin mainitun markkinointivuoden tuotantomaksujen jäännös."
6. Korvataan 8 artiklan 2 kohdan toisen alakohdan a alakohta seuraavasti:
"a) sokerin valmistamisen ja tuotantomaksuihin sekä lisämaksuun liittyvien ennakkomaksujen ja jäännösten säädettyjen maksupäivien väliset ajanjaksot;"
7. Korvataan 10 artikla seuraavasti:
"10 artikla
1. Asetuksen (ETY) N:o 1785/81 28 a artiklan 3 kohdan toisessa ja kolmannessa alakohdassa tarkoitettua korvausta voidaan soveltaa alakohtaisella sopimuksella määriteltyjä yksityiskohtaisia sääntöjä noudattaen, sanotun kuitenkaan rajoittamatta näiden säännösten soveltamista.
2. Asetuksen (ETY) N:o 1108/88 1 artiklan 3 kohdassa tarkoitettua korvausta voidaan soveltaa alakohtaisella sopimuksella määriteltyjä yksityiskohtaisia sääntöjä noudattaen, sanotun kuitenkaan rajoittamatta näiden säännösten soveltamista."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä heinäkuuta 1988.

Labels: 4
17
6
15